CELEX: C2007/069/07
Language: et
Date: 2007-03-24 00:00:00
Title: Kohtuasi C-2/07: Eelotsusetaotlus, mille esitas Cour de cassation (Belgia) 4. jaanuaril 2007 — Paul Abraham, Eugène Dehalleux versus Valloonia piirkond, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge, Cargo Airlines Ltd

24.3.2007   
            
            
               ET
            
            
               Euroopa Liidu Teataja
            
            
               C 69/4
            
         Eelotsusetaotlus, mille esitas Cour de cassation (Belgia) 4. jaanuaril 2007 — Paul Abraham, Eugène Dehalleux versus Valloonia piirkond, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge, Cargo Airlines Ltd
   (Kohtuasi C-2/07)
   (2007/C 69/07)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Hageja: Paul Abraham, Eugène Dehalleux
   
      Kostja: Valloonia piirkond, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge, Cargo Airlines Ltd
   Eelotsuse küsimused
   
               1.
            
            
               Kas avaliku võimu organite ja eraõigusliku ettevõtja vaheline kokkulepe, mis on allkirjastatud eesmärgiga, et see ettevõtja alustaks tegevust pikema kui 2 100-meetrise maandumisrajaga lennuväljal ning milles on täpselt kirjeldatud infrastruktuuritöid, mida viiakse ellu seoses maandumisraja parendamisega maandumisrada seejuures pikendamata ja seoses lennujuhtimistorni ehitamisega, et võimaldada transpordilennukite lendusid 24 tundi ööpäevas ja 365 päeval aastas ning mis näeb selle ettevõtja tulekust alates ette nii öiseid kui päevaseid lende, on projekt nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (1), nii nagu seda kohaldati enne nõukogu 3. märtsi 1997. aasta direktiiviga 97/11/EMÜ (2) tehtud muudatusi, tähenduses?
            
         
               2.
            
            
               Kas ümberehitustööd, mida lennuvälja infrastruktuuris tehakse selleks, et kohandada seda öiste ja päevaste lendude kavandatava sagenemisega maandumisrada seejuures pikendamata, vastavad sellise projekti mõistele, mille puhul on kohustuslik mõjude uuring nõukogu 27. juuni 1985. aasta direktiivi 85/337/EMÜ, nii nagu seda kohaldati enne nõukogu 3. märtsi 1997. aasta direktiiviga 97/11/EMÜ tehtud muudatusi, artiklite 1, 2 ja 4 tähenduses?
            
         
               3.
            
            
               Kas liikmesriik peab hoolimata sellest, et lennuvälja tegevuse intensiivistumist ei ole direktiivi 85/337/EMÜ lisades otseselt nimetatud, siiski seda intensiivistumist arvesse võtma, kui ta hindab selle lisategevuse võimaldamiseks lennuvälja infrastruktuuris tehtavate muudatuste võimalikku mõju keskkonnale?
            
         
      (1)  EÜT L 175, lk 40; ELT eriväljaanne 15/01, lk 248.
   
      (2)  EÜT L 73, lk 5; ELT eriväljaanne 15/03, lk 151.